 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 2596/I/14.06.2016

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Composesoratul Csompoly**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 14.06.2016, că proiectul **“Construire anexă exploataţie agricolă şi cazare temporară”** propus a fi realizată în extravilanul comunei Siculeni, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află în aria de protecţie specială avifaunistică ROSPA0034 „Depresiunea şi Munţii Ciucului”.
2. Amplasamentul proiectului este teren agricol: păşune
3. în vecinătatea amplasamentului există habitate pentru speciile prioritare enumerate în Formularul Standard Natura 2000 pentru ROSPA0034 „Depresiunea şi Munţii Ciucului” mai ales speciile : barza albă - *Ciconia ciconia*, cristelul de câmp – *Crex crex*, porumbarul - *Falco columbarius*, caprimulgul – *Caprimulgus europaeus*.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* nu se utilizează substanţe nocive pentru speciile ocrotite
* prin realizarea gardului nu creează obstacole pentru animalele mici

**Condiţiile de realizare a proiectului:**

1. este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite
2. este interzisă degradarea-afectarea păşunii
3. este interzisă prelucrarea fructelor de pădure şi a ciupercilor pe amplasament
4. este interzisă modificarea terenurilor (nivelare, înălţare, degradare sol fertil, etc.) în afara construcţiei propuse
5. pentru activitatea de recoltare, capturare şi/sau achiziţie şi/sau comercializare, pe teritoriul naţional sau la export plantelor (cetină, fructe de pădure, ciuperci, etc.) Composesoratul Csompoly are obligaţia de a obţine în fiecare an Autorizaţie de Mediu conform Ordinului MMDD nr. 410 din 2008

Proiectul propus nu necesită parcurgerea celorlalte etape ale procedurii de evaluare adecvată.

**DIRECTOR EXECUTIV,** DOMOKOS László József

**Şef serviciu,** ing. LÁSZLÓ Anna

Întocmit, geogr. Mihály István